**Расціслаў** (XII ст. — пасля 1228) — князь пінскі (зг. 1228).

Біяграфія
---------

Пэўны радавод Ізяславічаў Тураўскіх канчаецца сынамі тураўскага князя Юрыя Яраславіча, але дынастыя працягвалася, летапісы згадваюць некалькіх князёў, якія імаверна належалі да яе. У ліку іх і Расціслаў, але паходжанне яго пэўна не вядома.

Згадваецца аднойчы як князь пінскі толькі пад імем у Галіцка-Валынскім летапісе пад 1228 годам і паводле Іпацьеўскага спісу, і паводле ўдакладнення Грушэўскага.

У канцы 1224 або 1225 годзе памёр луцкі князь Мсціслаў Нямы, ён супраць звычая перадаў свае ўладанні сыну Івану, а апеку над ім князю Даніле Раманавічу. У 1227 годзе Іван памірае і ўладанні займаюць спадкаемцы, Луцк — Яраслаў Інгваравіч (старэйшы пляменнік Мсціслава Нямога), а Чартарыйск — «піняне». Аднак, князь Даніла лічыў, што ўладанні мусяць перайсці яму як апекуну Івана, так ён разумеў волю Мсціслава Нямога. Якія правы былі ў «пінян» не ясна. У канцы 1227 года Даніла схапіў Яраслава Інгваравіча і забраў Луцк, а ў канцы сакавіка 1228 года, на Вялікадзень, падышоў з войскамі да Чартарыйска, неўзабаве ўзяў яго прыступам і захапіў у палон «іх (пінян) князя». Пінскі князь Расціслаў едзе да вялікага князя кіеўскага скардзіцца на Даніла, паводле галіцкага летапісца, Расціслаў «клевятаў, былі бо дзеці яго схоплены». Даследчыкі з гэтага робяць выснову, што схоплены ў Чартарыйску «іх (пінян) князь» быў сынам Расціслава, а як дзяці названы ў множным ліку, то сыноў было прынамсі двое. Болей пінскі князь Расціслаў не згадваецца. Аднак, вялікі князь кіеўскі стварае кааліцыю, у складзе якой супраць Данілы ваююць «куране, піняне, наўгародцы і тураўцы», дамагчыся яны нічога не здолелі, але неўзабаве Даніла з імі замірыўся.

Імёны «дзяцей» Расціслава не вядомы.

На думку Уладзіміра Пашуты, сынамі Расціслава маглі быць пінскі князь Уладзімір, які згадваецца Галіцкага-Валынскім летапісам пад 1229 годам, калі бараніў Берасце па даручэнні галіцка-валынскіх князёў, і пінскі князь Міхаіл, які згадваецца Галіцка-Валынскім летапісам пад 1247 годам. Аднак, думка грунтуецца толькі на храналогіі і тытулатуры.

Зноскі
------

1. ↑  Рапов, 1977, с. 92
2. 1 2 3 4  Рапов, 1977, с. 93

Літаратура
----------

* *Грушевський М.* Хронологія подій Галицько-Волинського літопису // *Записки Наукового товариства ім. Шевченка*. — Львів: 1901. — Т. 41. — С. 1—72.
* *Рапов О. М.* Княжеские владения на Руси в X — первой половине XIII в. — М.: Изд-во МГУ, 1977. — 268 с.

| ⛭Нашчадкі Ізяслава Яраславіча |
| --- |
| *курсівам* — гістарычнасць няпэўная; правей пункціру — імаверна належаць да дынастыі, але сувязь з ранейшымі пакаленнямі не ясная. |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   | *Юрый* |   |   |   |   |   |   |   |   |   |   |   |   |   |   |   |   |   |   |
|   |   |
|   |   |   |   |   | Яраполккн. уладзімірскі |   | Яраслаўкн. берасцейскі |   |   | (Вячаслаў)(кн. клецкі) |   |   |   |   |   |   |   |   |   |   |   | Фёдар |   |   |   |   |   |
|   |   |   |   |   |   |   |
|   |   |   |   |   |   |   |   |   |   |   |   |   |   | Усеваладкакн. гарадзенскі |   |   |   |   |   |   | Уладзіміркн. пінскі(зг. 1204, 1229) |   |   | Дзямід |   |   |   |   |   |
|   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | Юрый |   | «сынове» |   |
|   |   |
|   |   |   |   |   |   |   |   |   |   | Мсціслаў |   |   |   |   |   |   | Іван «з Турава» |   |   |   |   |   |   |   |   |   |   |   |   |   |   |
|   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   |   |   |   |   |   | (Вячаслаў)(кн. клецкі) |   |   | Святаполк |   |   | Аляксандркн. дубровіцкі(зг. 1223) |   |   |   |   |   |   |   |   |   |
|   |   |   |
| Ізяслаўвял. кн. кіеўскі |   |   | Святаполк |   |   | Яраслаўкн. уладзімірскі |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |
|   |   |   |   |   |   |   |   |   |   |   |   |   |   |   | Юрыйкн. тураўскі |   |   | Глебкн. дубровіцкі |   |   |   |   |   |   |   |   |   |   |   |   |   |   |
|   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   | Брачыслаў |   |   |   |   |   |   | Яраслаў |   |   | Расціслаўкн. пінскі(зг. 1228) |   | «дзеці» |   |   |   |   |   |
|   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   | Ізяслаў |   |   |   |   |   |   | Яраполк |   |   |   |   |   |   |   |   |   |   |   |   |   |   |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   | Мсціслаў |   | Расціслаўкн. берасцейскі |   |   |   |   |   |   |   |   |   |   | Міхаілкн. пінскі(зг. 1247) |   |   |   |   |   |   |   |   |   |
|   |   |

 |
| **Часам да дынастыі гіпатэтычна адносяць Рурыкавічаў пэўна не вядомага паходжання, сярод іх**
Андрэй (зг. 1223), Юрый, кн. нясвіжскі (зг. 1223), Сямён, кн. сцепаньскі |